**Менің тұңғыш президентім**

Өткізілді: 30.11.2015ж

Мұғалім: Аймышова Р.Б

**Сабақ тақырыбы:** Менің тұңғыш президентім

Сабақтың мақсаты:

Білімділік: Қазақ халқының тұңғыш президенті Нұрсұлтан Әбішұлы Назарбаевтың өмір жолы, туып-өскен, оқып білім алған, қызмет еткен жерлері туралы мағлұмат беру;

Тәрбиелік: Елбасының өмір жолынан үлгі ала отырып Отаным, халқын сүюге, ержүректілікке, азаматтылыққа, патриоттық сезімге тәрбиелеу;

Дамытушылық: Шәкірт журегінде Елбасына деген сүйіспеншілік сезімін ояту, құрметтеу.

Көрнекілігі: слайдтар көрсету, суреттер, буклет, шарлар.

Сабақтың барысы:

Мұғалім сөзі: Құрметті ұстаздар және оқушылар! Бүгін 5 «а» сынып оқушыларымен «Менің тұңғыш президентім» атты ашық тәрбие сағатымызды бастағалы отырмыз.

**1-    Жүргізуші:** Армысыздар, құрметті ұстаздар, оқушылар және қонақтар!   
**2-    Жүргізуші.** Қайырлы күн тәуелсіз елдің қадірменді  азаматтары, ұлдары мен  қыздары бүгінгі Тұңғыш Президент күніне арналған «Менің тұңғыш президентім» атты ашық тәрбие сағатымызға қош келдіңіздер.

**1-жүргізуші:** Дайана сен қалай ойлайсын, осы Қазақстан Республикасы осындай дәрежеге жетіп , көк туымыздың астында бейбіт, молшылық, татулықта өмір сүріп жатқанымыз кімнің арқасында?  
**2-жүргізуші:** Әрине Қазақстанның атын сонау шет мемлекеттер танып, астанамыз көркейіп жатқаны Елбасымыз Н.Ә.Назарбаевтың арқасы. Асқарбек сен қалай ойлайсың Қазақстан тәуелсіздігіне міне 23 жыл болады, біздің мемлекетіміз қаншалықты дамыды?  
**1-  жүргізуші.** Иә мемлекетіміз тәуелсіз ел боп жарияланғалы бері әрине дамыды, экономикасы да, білім беру саласы да, медицина саласы да, өндірісі де, шет елдермен байланысы да. Барлығы, елбасымыздың саясатының негізінде емес пе?   
**2-    жүргізуші** Иа дұрыс айтасың, бірақ сол тәуелсіздікке де оңай жете қоймадық қой. Қаншама бабаларымыз, аталарымыз, Қайрат пен Ерболдай ағаларамыз, Ләззаттай әпкелеріміз  тәуелсіздік жолында құрбан болды.

**1-жүргізуші:** 1991 жылы 16 желтоқсанда Қазақстан тәуелсіз республика болып жарияланды.  
 1991 жылы 1 желтоқсанда Қазақстанның елбасшысы- Президенттің сайлауы болды. Тұңғыш Президент болып Нұрсұлтан Әбішұлы Назарбаев сайланды.  
**2-жүргізуші:** Ата Заңымыз бойынша мемлекет басқарушысы –Президент. Латын тілінен аударғанда «президент» сөзі «алдында отырған» деген мағынаны білдіреді. 2005-2011жылдары бүкіл халықтық сайлау қорытындысында Н.Ә. Назарбаев қайта Президент болып сайланды.  
**1-жүргізуші** Елбасымыздың  өмірбаянына тоқталсақ.   
Н.Назарбаев-бәрінен бұрын өз міндетін,өз тағайындалуын  терең сезінетін, үлесіне тиген міндетті жауапты әрі қажырлықпен  атқаратын  адам.Ол әр  қадамын шын  мәнісінде өте мұқият есептейді: ол үшін саясатшы болу-бойға  біткен дарынмен  қатар күн сайынғы аса ауыр жұмыс  және өмір дағдысы.  
**2-жүргізуші**Нұрсұлтан Әбішұлы Назарбаев  6-шілде 1940 жылы Алматы  облысы Қаскелең ауданындағы Шамалған ауылында туған.Балалық шағы кейде  айта беретініміздей  таршылық  жағдайда өтті.Үлкендердің  мал  бағуына,бау-бақша  өсіруне көмек көрсету керек болды,шөпшек  теріп,отын  жарды.Өзі еске алғандай,өсірген аз-маз өнімдерін сатып,үй-ішіне қажетті  заттар алу үшін есек  жеккен арбамен жақын маңдағы теміржол  стансасына бару  дегенің  керемет мереке  саналған. Мектепті  жақсы оқып,жақсы білім  алды.Ата-анасын қатты құрмет  тұтты.

Келесі көретіндеріңіз Нұрсұлтан Назарбаевтың өмірбаяны туралы слайд

1-оқушы:   
Ауыр күнді артымызға тастауы –   
Қиын сәтте қиындықтан қашпауы.  
Тілім,дінім, ұлтым қайта көгерген,  
Елбасымыз Нұрағаңның бастауы  
Туды ұстап тура жолға түсіріп,  
Жас Отанның өмірін де түсініп,  
«Елім,жерім» деп ұрандап тайсалмай,  
Бір керемет жасады-ау кісілік!  
2-оқушы  
Елбасымыз саған мәңгі разымыз,  
Үлкен-кіші, ағайындар – бәріміз.  
«Ұлтым,елім» деп қайғырған ұлы жан,  
Сіз біздердің піріміз де, әніміз.

3-оқушы:

Нұрсұлтан бар деп нұрыңа сенің шомылғандай боп жүрем мен,

Бейнеңді көрсем беймезгіл кезде қабағымды ашам түнерген.

Сүйеміз сені,санамыз,сөніп қалмай тұрғанда сүйеміз,

Алланың бізге бір өзі сеніп өкілісің сен жіберген.

4-оқушы:

Жесірге пана,қашанда қамқор боп жүрсің жетімге,

Ананың тілі,баланың тілі сөйлей білесің не тілде.

Қалам тербесек жүрек берді есеп басынан өткен жылдарға,

Саған сенбесек ,кімге сенеміз осынау жердің бетінде...

5- оқушы:

Сан ұлттың басын қосып Қазақстан

Бекемдеп саясатын іш пен тыстан

Елбасы, алдын ала болжай біліп,

Сүрінбей аман өттік дағдарыстан

Жыл сайын табыс қоссын табысыңа

Әр қазақ берік болсын намысына

Нұрсұлтан Назарбаев бастай берсін,

Нұрлы жол, Нұрлы заман бағытына!

**Оқушы Монологы**. «Менің Президентім».

Біз отбасымызбен күнделікті теледидар көруді әдетке айналдырғанбыз. Телеэкраннан Н.Ә.Назарбаевтың бейнесі көрінгеннен – ақ әжемнің жаңылмай қайталайтын бір тілегі бар: «Алла тағала, осындай ұл берген саған рахмет. Тек ел шеті бұзылмасын», - деуден жаңылмайды. Бұрынырақ әжемнің бұл сөзіне мән бермейтінмін, енді тарих пәнінен тереңдей оқыған сайын, әжемнің сөзінде көп мағына жатқанын түсініп келемін. Расында да көп ұлтты республиканың тынышын кетірмей ұстау, ондағы әр ұлттың өкілдерінің тілін табу, көрші мемлекеттермен тату-тәтті қатынас орнату үлкен жүректі, асқан ақылды, парасатты адамның ғана қолынан келетіні сөзсіз. Олай болса, Нұрсұлтан Әбішұлы әрбір қазақстандық үшін ұлы тұлға. Қазір мен де әжеммен бірге Алладан Нұрсұлтан Әбіш ұлына денсаулық тілеймін.

Қазақ халқы ерекше қонақжай халық екені белгілі. Меніңше, біздің Президентіміздің бойында да осы қасиет бар. Соңғы он жылда Қазақстанға кімдер ат басын тіремеді десеңші? Белгілі саясаткер, мемлекет қайраткерлері мен басшылары, ғалымдар мен өнер қайраткерлері.

Әр елден келген қонақтарға ұялмай көрсететін жаңа қала Астанамызды Президенттің ақыл-ойының жемісі дер едім. Астана күннен күнге бой түзеп жасарып, жаңарып келе жатқан жас қала. Сарыарқаның төсіндегі шағын ғана қаладан, әлем таныған әсем Астана жасаған Елбасының ақыл-ойына кім басын имес?

**1-жүргізуші:**Бұл қызметті Отаны мен халқын шын сүйетін, ұлттық тілі, тарихы мен мәдениетін құрметтейтін, елі үшін отқа түсетін нағыз азамат, патриот қана атқара алады. Бұл Елбасымыз Нұрсұлтан Әбішұлы Назарбаев әрине

**2-жүргізуші:**

Қазақстан дейтін менің бар елім .  
Жатыр алып жарты дүние әлемін!  
Бұл даланы анам жаспен суарған,   
Бұл далада атам қолға ту алған,   
Бұл далада жылап келіп, уанған  
Бұл даланы көріп алғаш қуанған  
Бұл далада өскен жанда жоқ арман!-дей келе

**Сыныбымыздың** оқушылары сомдаған Елбасымыз Нұрсұлтан Әбішұлы Назарбаевтың балалық шағынан шағын көріністі тамашалаңыздар

**1-жүргізуші:** Нұрсұлтан Әбішұлы Назарбаев

1. Қазақстан Республикасының Президенті
2. Дүниежүзілік Қазақтары қауымдастығының Төрағасы
3. Қазақстан Республикасының бас қолбасшысы
4. Жоғарғы сот кеңесінің төрағасы
5. Қазақстан Әнұранның авторы

**2- жүргізуші**: Қазақстан Республикасы Президенті мемелекеттің жоғарғы лауазымды тұлғасы ретінде дербес рәміздер мен айырым белгілерін иеленеді.

**Қазақстан Республикасы Президентінің төсбелгісі** мемлекеттің жоғарғы лауазымды тұлғасының ресми айырым белгісі болып саналады. Оны ресми пайдалану тәртібі Қазақстан Республикасы Президентінің 1995 жылғы 29 желтоқсанындағы № 2736 «Қазақстан Республикасы Президентінің байрағы және оның айырым белгілерінің ресми пайдаланылу тәртібі туралы» Жарлығына сәйкес айқындалған. Қазақстан Республикасы Президентінің төсбелгісі Қазақстан Республикасы Орталық сайлау комиссиясының 1995 жылғы 1 желтоқсандағы қаулысымен белгіленген.

**Қазақстан Республикасы Президентінің байрағы.**

Қазақстан тарихында тұңғыш рет Мемлекет басшысының байрағы 1995 жылдан қолдана бастады.Республика Президеентінің төсбелгісі сияқты, ол да мемлекеттің жоғары лауазымды тұлғасының ресми айырым белгісі болып табылады. Қазақстан Республикасы Президентінің 2012 жылғы 31қазандағы Жарлығында Президент байрағының сипаттамасы берілген. Қазақстан Республикасы Президентінің байрағы- көгілдір түсті (Қазақстан Республикасының туымен түстес) тікбұрыш нысанындағы жақтары екіден біріне сәйкес келетін кездеме. Тікбұрыштың ортасында Қазақстан Республикасыныңалтын түсті Мемелекеттік Туы бейнеленген. Саптың тұсына тік сызық түрінде алтын түсті ұлттық нақыш орналастырылған. Кездеме үш жағынана алтын шашақпен көмкерілген. Байрақтың сабына Қазақстан Республикасы Президентінің мемлекеттік тілдегі тегі, аты мен әкесінің аты және оның сайланған мерзімін көрсететін даталар өрнектеліп жазылған күміс темірше бекітіледі. Қазақстан Республикасы Президентінің байрағы Мемлекет басшысының Астанадағы резиденциясында тұрады, Елбасы сапарларында басқа резиденцияларда, оның көліктерінде болады.

**Алтын Қыран ордені.** 1995 жылғы 12 желтоқсандағы №2676 «Қазақстан Республикасының мемлекеттік наградалары туралы» ҚР Заңына сәйкес, «Алтын Қыран» ордені жоғары дәрежелі айырым белгісі болып саналады. Онымен мемлекетке айырықша еңбек сіңірген азаматтар мараппатталады. «Алтын Қыран» орденін бұрын Қазақстан Республикасының немесе КСРО-ның ордендерінің бірімен марапатталған иеленуі мүмкін Қазақстан Республикасы Президенті лауазымы бойынша айырықша үлгідегі «Алтын Қыран» орденінің иесі болады.

**1-жүргізуші:**

Беу, Туған жер! Сен ыстықсың біздерге.

Мыңдаған дастан жатыр Халқым басқан іздерде.

Тұнып жатқан тарихыңнан көз алмай

Даналықтың жырын жастар іздер ме?

**2-жүргізуші:**

Жыр жазам деп талпынады жас балаң.

Тәй-тәй басып келе жатқан жас қалам.

Жүрегінің түкпірінен шығарып

Әннен шашу болды оған міне бір арман – деп

Ән: Нұр аға

**1-жүргізуші:**

Төле би сөзімен бүгінгі күнгі іс-шарамызды аяқтаймыз.  
Уа, халқым, сөз қадірін білесің.  
Жаңбыр жаумаса, жер жетім,   
Басшысы болмаса, ел жетім.  
Көсіле шабар жерім бар,   
Тау көтерген елім бар.  
Қол бастайтын ерім бар,   
Атадан қалған сара жолым бар.

**2-жүргізуші**  
«Осындай тәуелсіз елімздің намысын қорғайтын, бүгінімізді ертеңіне жалғайтын, қазақ елінің болашағы үшін жауап беретін ұрпақ екенімізді сезінеміз»

**1-жүргізуші**:

Туымыздың тұғыры берік, еліміздің еңсесі биік болсын! Тәуелсіз еліміздің іргесі мықты болсын! Қош сау болыныздар!

Мұғалім сөзі: Елбасымыздың салиқалы саясатының арқасында Қазақстан жылдан-жылға көркейіп, жаңа экононмикалық өрлеу үстінде, Отанымыздың осындай бейбітшікте өмір сүруі, әрине біздің елбасымыздың арқасында.

Қазақстан мемлекеті Туымен тұғырлы,

Елтаңбасымен еңселі,

Әнұранымен айбынды мемелекет.

Мемлекетіміздің одан әрі көркейіп гүлденуіне өз үлесімізді қосайық!